smcproject/ml-wiki-sentences huggingface dataset:
2003-ലെ കണക്ക് പ്രകാരം 42 ലക്ഷംകോടി ആണ് ആഗോള ഉത്പാദനം, 2012-ലെ സുചന കണക്ക് പ്രകാരം ഏകദേശം 82.9 ദശ ലക്ഷം മെട്രിക് ടൺ ആണ് ലോക ഉദ്പാദനം.
ലോകത്തിലെ ഭക്ഷണ ദൗർലഭ്യം, പോഷകാഹാരക്കുറവ്, പ്രത്യേകിച്ച് പ്രോടീൻ അഥവാ മാംസ്യത്തിന്റെ കുറവ് തുടങ്ങിയവ പരിഹരിക്കാൻ ഇവയുടെ ഉത്പാദനം ഏറെ സഹായിക്കുന്നു എന്ന് വിലയിരുത്തപ്പെടുന്നു.
കോഴിയിറച്ചിയിലെ പോഷകമൂല്യം
മഗ്നിഷ്യം - 5%.
സെലിനിയം: 32µg.
ദുരന്ത നിവാരണം
പ്രകൃതിപരമോ മനുഷ്യനിർമ്മിതമോ ആയ ഒരു ദുരന്തത്തിന്റെ പ്രത്യാഘാതങ്ങൾ ലഘൂകരിക്കുന്നതിനുള്ള ഒരു കൂട്ടം പ്രവർത്തനങ്ങൾ ആണ് ദുരന്ത നിവാരണം അഥവാ ഡിസാസ്റ്റർ മാനേജ്മെന്റ് എന്നത് കൊണ്ട് ഉദ്ദേശിക്കുനത്.
ദുരന്തം വരാതെനോക്കുക, വരുമെന്നുറപ്പുള്ള ദുരന്തത്തെ നേരിടാനുള്ള നടപടികൾ സ്വീകരിക്കുക, ദുരന്തത്തിനുശേഷമുള്ള രക്ഷാപ്രവർത്തനം നടത്തുക എന്നിവയും ദുരന്തനിവാരണ പ്രവർത്തനത്തിന്റെ ഭാഗമാണ്.
പദാവലി അപകടം
ദുരന്തത്തിലേക്ക് വഴിതെളിക്കുന്ന അവസ്ഥയാണ് ഹസാർഡ്‌.
ജീവനോ സ്വത്തിനോ ഭീഷണി ഉയർത്തുന്ന അവസ്ഥ എന്നാണ് ഇതുകൊണ്ട് ഉദ്ദേശിക്കുന്നത്.
ഉദാഹരണമായി തകർന്നു വീഴാറായ പാലം, ചെങ്കുത്തായ കുന്ന് തുടങ്ങിയവ.
ദുർബലത
ഏതെങ്കിലും ഒരു പ്രദേശമോ ആളുകളോ ഏതെങ്കിലും തരത്തിലുള്ള ഒരു ഹസാർഡിനോട്‌ എന്തുമാത്രം അടുത്തുനിൽക്കുന്നു എന്നതാണ് ഇതുകൊണ്ട് ഉദ്ദേശിക്കുന്നത്.
ഉദാഹരണം: ചെങ്കുത്തായ കുന്നിൻറെ ചരുവിൽ താമസിക്കുന്നവർ, തീരപ്രദേശത്ത് താമസിക്കുന്നവർ, ആയുധനിർമ്മാണ/സംഭരണ ശാലകളിൽ ജോലിചെയ്യുന്നവർ.
റിസ്ക്‌ (അപകടസാധ്യത)
നിശ്ചിത സമയത്തിനുള്ളിൽ ഒരു ഹസാർഡ്‌ മൂലം പ്രതീക്ഷിക്കുന്ന നഷ്ടത്തെയാണ് റിസ്ക്‌ എന്ന പദം കൊണ്ട് ഉദ്ദേശിക്കുന്നത്.
റിസ്ക്കിനെ സ്വാധീനിക്കുന്ന ഘടകങ്ങൾ ഇവയാണ്: ഹസാർഡിൻറെ സ്വഭാവം വൾണറബിലിറ്റി ഉൾപ്പെട്ട വസ്തുക്കളുടെ സാമ്പത്തീകമൂല്യം അപകടം
ആകസ്മികമായി ഉണ്ടാകുന്ന അനിഷ്ട്ട സംഭവങ്ങളാണ് അപകടങ്ങൾ.
അപകടത്തിൽ നാഷനഷ്ട്ടങ്ങൾ ഉണ്ടാകാനും ഉണ്ടാകാതിരിക്കാനും സാധ്യതയുണ്ട്.
വേഗത്തിൽ സംഭവിക്കുന്നതും ജീവനോ സ്വത്തിനോ നഷ്ടം ഉണ്ടാകുന്നതുമായ, പ്രകൃതിദത്തമോ അല്ലാത്തതോ ആയ ഏതൊരു അവസ്ഥയെയും ദുരന്തമെന്ന് പറയാം.
ദുരന്തത്തിൻറെ സ്വഭാവം ഇവയാണ്: പ്രവചനാതീത സ്വഭാവം സാമ്യമില്ലായ്മ വേഗത ശീഘ്രത അനിശ്ചിതത്വം ഭീഷണി ദുരന്തങ്ങളുടെ വർഗ്ഗീകരണം
ദുരന്തങ്ങളെ പ്രധാനമായും രണ്ടായി തിരിക്കാം.
പ്രകൃതി ദുരന്തങ്ങൾ മനുഷ്യനിർമ്മിതമായ ദുരന്തങ്ങൾ
ഉത്ഭവത്തിൻറെ അടിസ്ഥാനത്തിൽ ദുരന്തങ്ങളെ വീണ്ടും തരംതിരിക്കാം.
ഭൂമിശാസ്ത്രപരമായ കാരണങ്ങളാൽ ഉണ്ടാകുന്നത് ഭൂകമ്പം സുനാമി അഗ്നിപർവ്വത സ്ഫോടനം മണ്ണിടിച്ചൽ മലയിടിച്ചൽ കാലാവസ്ഥാപരമായ കാരണങ്ങളാൽ ഉണ്ടാകുന്നത് ചുഴലിക്കാറ്റ് പേമാരി അത്യുഷ്ണം, വരൾച്ച അതിശൈത്യം, മഞ്ഞുവീഴ്ച്ച ഇടിമിന്നൽ ജലജന്യമായ കാരണങ്ങളാൽ ഉണ്ടാകുന്നത് വെള്ളപ്പൊക്കം ഉരുൾപൊട്ടൽ അണക്കെട്ടുകൾ തകരുന്നത് രാസദുരന്തങ്ങൾ വിഷവാതകങ്ങൾ ചോരുന്നത് രാസമാലിന്യങ്ങൾ ശുദ്ധജലസ്രോതസ്സുകളിൽ കലരുന്നത് ആണവചോർച്ച രാസായുധങ്ങൾ പ്രയോഗിക്കുന്നത് ജൈവദുരന്തങ്ങൾ പകർച്ചവ്യാധികൾ ജൈവായുധങ്ങൾ പ്രയോഗിക്കുന്നത് ടെക്നോളജിക്കൽ ആയ കാരണങ്ങളാൽ ഉണ്ടാകുന്നത് വാഹനദുരന്തങ്ങൾ (റോഡ്‌, റെയിൽ, ജലം, വായു എന്നീ ഗതാഗത മാർഗങ്ങൾ എല്ലാം ഉൾപ്പെടുന്നു) കെട്ടിടങ്ങൾ, പാലങ്ങൾ എന്നിവ തകരുന്നത് അഗ്നിബാധ മനുഷ്യനിർമ്മിതമായ ദുരന്തങ്ങൾ
മനുഷ്യരുടെ നേരിട്ടോ അല്ലാതെയോ ഉള്ള ഇടപെടലുകൾ മൂലം ഉണ്ടാകുന്ന ദുരന്തങ്ങളാണ് മനുഷ്യനിർമ്മിതമായ ദുരന്തങ്ങൾ എന്നതുകൊണ്ട് ഉദ്ദേശിക്കുന്നത്.
ഉദാഹരണങ്ങൾ: രാസദുരന്തങ്ങൾ ജൈവദുരന്തങ്ങൾ വാഹനദുരന്തങ്ങൾ അഗ്നിബാധ യുദ്ധം, കലാപം ദുരന്തനിവാരണത്തിലെ വിവിധ ഘട്ടങ്ങൾ ദുരന്തത്തിന് മുമ്പുള്ള ഘട്ടം അപകടസാധ്യതകളെ (റിസ്ക്‌) മനസ്സിലാക്കലും വിലയിരുത്തലും വൾണറബിലിറ്റി കുറയ്ക്കലും തയ്യാറെടുപ്പും നിയമനിർമ്മാണം ബോധവൽക്കരണം ബഡ്ജറ്റിങ് മോക്ക്ഡ്രിൽ ദുരന്തസമയത്തുള്ള ഘട്ടം പെട്ടെന്നുള്ള രക്ഷാപ്രവർത്തനം മുന്നറിയിപ്പ് ആൾക്കാരെ മാറ്റിപ്പാർപ്പിക്കൽ വൈദ്യസഹായം റിലീഫ് ക്യാമ്പുകൾ ഒരുക്കൽ ദുരന്തത്തിന് ശേഷമുള്ള ഘട്ടം പുനരധിവാസം പുനരുദ്ധാരണം വൈദ്യസഹായം ധനസഹായം
ചിത്രശാല ചുഴലിക്കാറ്റ്- വൾണറബിലിറ്റി ഏരിയ ഭൂപടം 2004-ലെ സുനാമി അവലംബം ↑ http://www.ndmindia.nic.in/
എൽ അവില ദേശീയോദ്യാനം
എൽ അവില ദേശീയോദ്യാനം (ഈ മേഖലയ്ക്കുള്ള തദ്ദേശീയ നാമം: വരൈറ റെപ്പാന) മദ്ധ്യ വടക്കൻ വെനെസ്വേലയുടെ തീരപ്രദേശത്തുള്ള കോർഡില്ലേര ഡി ലാ കോസ്റ്റ സെൻട്രൽ പർവത നിരയുടെ ഭാഗങ്ങളെ സംരക്ഷിക്കുന്ന ഒരു ദേശീയോദ്യാനമാണ്.
കോർഡില്ലേറ ഡി ലാ കോസ്റ്റ മദ്ധ്യ പർവ്വതനിരയിൽ കോർഡില്ലെറ ഡി ലാ കോസ്റ്റ മൌണ്ടൻ സിസ്റ്റത്തിൻറെ മദ്ധ്യമേഖലയിൽ നെടുനീളത്തിലാണ് എൽ അവില ദേശീയോദ്യാനം സ്ഥിതി ചെയ്യുന്നത്.
സമുദ്രനിരപ്പിൽനിന്ന് 2,765 മീറ്റർ (9,072 അടി) ഉയരത്തിലുള്ള പിക്കോ നയ്ഗ്വാറ്റാ ആണ് ഈ പ്രദേശത്തെ ഏറ്റവും ഉയരം കൂടിയ ഭാഗം.
അവലംബം ↑ ↑ ബാഹ്യ ലിങ്കുകൾ Avila National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Parkswatch.org: Information about El Ávila National Park Archived 2018-07-16 at the Wayback Machine Soundsandcolours.com: "El Ávila National Park: The Protective Lungs of Caracas" Archived 2015-01-25 at the Wayback Machine
ഹുവായ്‌ഹായ് യുദ്ധം
ഹുവായ്‌ഹായ് യുദ്ധം , ( ചൈനീസ് : 淮 海 戰 役 ; പിൻയിൻ : Huái hǎi Zhàn yì ) സുപെങ് യുദ്ധം , ( ലഘൂകരിച്ച ചൈനീസ് : 徐 蚌 会 战 ; പരമ്പരാഗത ചൈനീസ് : 徐 蚌 會 戰 ; പിൻയിൻ : Xú bèng Huì zhàn , സു-ബെങ് യുദ്ധം ) 1948 മുതൽ 1949 വരെ നടന്ന ഒരു പോരാട്ടമായിരുന്നു.
ചൈനയിലെ ആഭ്യന്തരയുദ്ധത്തിലെ ഒരു നിർണായക ഘട്ടമായിരുന്നു ഇത്.
റിപ്പബ്ലിക് ഓഫ് ചൈനയുടെ ( കുമിംഗ്താങ് നേതൃത്വത്തിലുള്ളത്) 550,000 സൈനികരെ സുഷൗ എന്ന സ്ഥലത്തുവച്ച് വളയുകയും കമ്യൂണിസ്റ്റ് പീപ്പിൾസ് ലിബറേഷൻ ആർമി ഇവരെ വകവരുത്തുകയും ചെയ്തു.
ചൈനയിൽ കുമിങ്താങ് കക്ഷിയുടെ ഭരണം ഇല്ലാതെയാക്കിയ മൂന്ന് പോരാട്ടങ്ങളിലൊന്നായിരുന്നു ഇത്.
മറ്റുരണ്ട് പോരാട്ടങ്ങൾ ലിയാവോഷെൻ യുദ്ധവും പിങ്‌ജിൻ യുദ്ധവുമായിരുന്നു.
റിപ്പബ്ലിക് ഓഫ് ചൈനയുടെ സേനാവിന്യാസം
1948-ൽ ഷാൻഡോങ് പ്രവിശ്യയുടെ തലസ്ഥാനമായ ജിനാൻ കമ്യൂണിസ്റ്റുകളുടെ പിടിയിലായതോടെ സുഷൗ അടുത്ത ലക്ഷ്യമായി മാറി.
സുഷൗ പിടിക്കപ്പെട്ടാൽ നാ‌ൻജിങ്, ഷാങ്ഹായി എന്നീ നഗരങ്ങളും വിമതർക്ക് ലക്ഷ്യം വയ്ക്കാൻ സാധിക്കും എന്നതിനാൽ ജനറലിസ്സിമോ ചിയാങ് കൈഷക് തന്റെ മികച്ച അഞ്ച് സേനകളെ ഇവിടെ വിന്യസിച്ചു.
ചിയാങ് ഷാൻഡോങ് പ്രവിശ്യയിൽ നിന്ന് സൈന്യത്തെ പിൻവലിക്കാനും തീരുമാനിച്ചിരുന്നു.
ഇക്കാര്യം പീപ്പിൾസ് റിപ്പബ്ലിക്കൻ ആർമി കമാൻഡർമാർക്ക് വിവരം ലഭിച്ചു.
പീപ്പിൾസ് ലിബറേഷൻ ആർമിയുടെ തന്ത്രം
സു യു തയ്യാറാക്കിയ പദ്ധതി റിപ്പബ്ലിക് ഓഫ് ചൈനയുടെ ആറാം സേനയെയും ഏഴാം സേനയെയും ഷാങ്ഡോങ് പ്രവിശ്യയിലായിരിക്കുമ്പോൾ തന്നെ ആക്രമിക്കുക എന്നായിരുന്നു.
വാർ കൗൺസിൽ ഈ പദ്ധതി പെട്ടെന്നുതന്നെ അംഗീകരിച്ചു.
മദ്ധ്യ സമതലത്തിൽ നിന്നുള്ള സേനയെ ( ലിയു ബോചെങ് , ചെയ്ൻ യി , ഡെങ് സിയാവോപിങ് എന്നിവരുടെ നേതൃത്വത്തിൽ) ഹെനാനിലും ആൻഹുയിയിലുമുള്ള സേനയെ ആക്രമിക്കാനും ചുമതലപ്പെടുത്തി.
The Huaihai campaign had begun.
യുദ്ധത്തിന്റെ മൂന്ന് ഘട്ടങ്ങൾ 1948 നവംബർ മുതൽ 1949 ജനുവരി വരെയുള്ള കമ്യൂണിസ്റ്റ് സേനയുടെ നീക്കങ്ങ‌ൾ.
വടക്കുള്ളത് പിങ്‌ജിൻ യുദ്ധവും , തെക്കുള്ളത് ഹുവായ്‌ഹായ് യുദ്ധവുമാണ്.
മൂന്ന് ഘട്ടങ്ങളായി ഈ യുദ്ധത്തെ തിരിക്കാറുണ്ട് ഒന്നാം ഘട്ടം
റിപ്പബ്ലിക് ഓഫ് ചൈനയുടെ ആറാമത്തെയും ഏഴാമത്തെയും സേനകൾ സുഷൗവിലേയ്ക്ക് പിൻവാങ്ങാൻ ആരംഭിച്ചു.
ഗ്രാന്റ് കനാലിലൂടെയായിരുന്നു ഇത്.
നവംബർ 8-ന് 23,000 സൈനികരടങ്ങിയ രണ്ട് കോർ കമ്യൂണിസ്റ്റുകാർക്ക് കീഴടങ്ങി.
ഇവരുടെ കമാൻഡർമാരായ ഹെ ജിഫെങ്, ഷാങ് കെക്സിയ എന്നിവർ രഹസ്യ കമ്യൂണിസ്റ്റുകളായിരുന്നു.
ഇതോടെ സുഷൗവിലേയ്ക്ക് പിൻവാങ്ങാനുള്ള സാദ്ധ്യത ഇല്ലാതെയായി.
ഏഴാം ആർമിയുടെ 70,000 സൈനികർ നിയാൻഷുവാങിൽ വലയം ചെയ്യപ്പെട്ടു.
30,000 സെനികരെ നദി കടക്കുന്നതിനിടെ തുടച്ചു നീക്കുന്നതിൽ കമ്യൂണിസ്റ്റുകൾ വിജയിച്ചു.
ഇതോടെ ലഫ്റ്റനന്റ് ജനറൽ ഡു യുമിങ് മദ്ധ്യ സമതലം ആക്രമിച്ച് സു സിയാൻ (宿县) എന്ന റെയിൽ ജംഗ്ഷൻ കമ്യൂണിസ്റ്റുകാരിൽ നിന്ന് പിടിച്ചെടുക്കാനുള്ള തീരുമാനമെടുത്തു.
ഹുവാങ് ബൈറ്റാവോയുടെ ഏഴാം സൈന്യത്തെ രക്ഷിക്കാനായിരുന്നു ഇത്.
ചിയാങ് കൈഷക് പക്ഷേ ഈ പദ്ധതി നടക്കാൻ അനുവദിച്ചില്ല.
സുഷൗ ഗാരിസണ് ഏഴാം സേനയെ നേരിട്ട് സഹായിക്കാനുള്ള ഉത്തരവ് നൽകി.
കമ്യൂണിസ്റ്റുകാർ അവരുടെ സേനയുടെ പകുതിയിലധികവും ഈ നീക്കം തടയാൻ നീക്കിവച്ചു.
ലഫ്റ്റനന്റ് ജനറൽ ക്വിയു ക്വിങ്‌കാൻ അമേരിക്കക്കാരിൽ നിന്ന് പരിശീലനം ലഭിച്ച അഞ്ചാം കോറിനെ പോരാട്ടത്തിനയയ്ക്കാതിരുന്നതും കമ്യൂണിസ്റ്റുകാർക്ക് ഗുണകരമായിരുന്നു.
ഏഴാം സേന 16 ദിവസത്തേയ്ക്ക് സഹായമൊന്നും ലഭിക്കാതെ പിടിച്ചുനിന്നു.
പീപ്പിൾസ് ലിബറേഷൻ ആർമിയുടെ 49,000 സൈനികർക്ക് പരിക്ക് പറ്റുകയോ മരിക്കുകയോ ചെയ്യുന്നതിന് ഏഴാം സേനയുടെ ഈ ചെറുത്തുനിൽപ്പ് കാരണമായി.
ഹുവാങ് ബായിടാവോ 1948 നവംബർ 22-ന് തന്റെ സൈനിക കേന്ദ്രത്തിൽ ആത്മഹത്യ ചെയ്തു.
രണ്ടാം ഘട്ടം നവംബർ 23 മുതൽ ജനുവരി 6 വരെ
ഏഴാം സൈന്യം ഇല്ലാതായതോടെ സുഷൗവിന്റെ കിഴക്കുഭാഗത്ത് പ്രതിരോധമില്ലാതായി.
സുഷൗവിലെ ജനറൽ ഹെഡ്ക്വാർട്ടേഴ്സിന് തെക്കോട്ട് പിൻവാങ്ങാൻ നിർദ്ദേശം ലഭിച്ചു.
മദ്ധ്യസമതലങ്ങളിലെ കമ്യൂണിസ്റ്റ് സേന ഹുവാങ് വേയ്‌യുടെ പന്ത്രണ്ടാം ആർമിയെ വളഞ്ഞു.
ഇവർ ഹെനാനിൽ നിന്ന് സഹായത്തിനായി എത്തിയതായിരുന്നു.
ലിയു റുമിങ്ങിന്റെ എട്ടാം സേനയും ലഫ്റ്റനന്റ് ജനറൽ ലി യാന്നിയാന്റെ ആറാം സേനയും ഇവരെ സഹായിക്കാൻ ശ്രമിച്ചുവെങ്കിലും സാധിച്ചില്ല.
ഒരു മാസത്തോളമെടുത്ത് പീപ്പിൾസ് ലിബറേഷൻ ആർമി 12-ആം ആർമിയെ പൂർണ്ണമായി നശിപ്പിച്ചു.
യുദ്ധത്തടവുകാരെ കമ്യൂണിസ്റ്റുകാർ തങ്ങളുടെ സേനയിൽ ചേർക്കുകയുണ്ടായി.
ഹു ലിയൻ മാത്രമാണ് 8,000 സൈനികരുമായി രക്ഷപെടുന്നതിൽ വിജയിച്ചത്.
പന്ത്രണ്ടാം ആർമിയെ തുടച്ചുനീക്കിയ ദിവസമായ ഡിസംബർ 15-ന് 16-ആം ആർമി ജനറൽ സൺ യുവാൻലിയാങിന്റെ നേതൃത്ത്വത്തിൽ കമ്യൂണിസ്റ്റ് വലയം ഭേദിച്ച് പുറത്തുചാടുന്നതിൽ വിജയിച്ചു.
മിക്ക സൈനികരും ഓഫീസർമാരും മരിക്കുകയോ പിടിയിലാകുകയോ ചെയ്തു.
പതിമൂന്നാം ആർമിയും കമ്യൂണിസ്റ്റ് വലയത്തിലായിരുന്നു.
ഇവരുടെ ഭക്ഷണത്തിന്റെയും ആയുധങ്ങളുടെയും നില പരിതാപകരമായിരുന്നു.
10,000 സൈനികരോളം ഭക്ഷണത്തിനു വേണ്ടി കീഴടങ്ങി.
ഒടുവിൽ കമ്യൂണിസ്റ്റുകാർ ഡു യുന്മിങ്ങിനെ പിടികൂടി.
ജനറൽ ക്വിയു ക്വിങ്‌കുവാൻ വെടിവച്ച് ആത്മഹത്യ ചെയ്തു.
ജനറൽ ലി മി മാത്രമേ നാൻ‌ജിങ്ങിലേയ്ക്ക് രക്ഷപെടുന്നതിൽ വിജയിച്ചുള്ളൂ.
റിപ്പബ്ലിക് ഓഫ് ചൈനയുടെ ആറാം സേനയും എട്ടാം സേനയും ഹുവായ് നദിയുടെ തെക്കോട്ട് പിൻവാങ്ങി.
ചിയാങ് കൈഷകിന്റെ വാംപോവ സേന ഈ യുദ്ധത്തിൽ പരാജയപ്പെട്ടതുകാരണം ഇദ്ദേഹത്തിന്റെ സ്ഥാനം അപകടത്തിലായി.
വൈസ് പ്രസിഡന്റ് ലി സോങ്റെൻ , പ്രതിരോധമന്ത്രി ബായ് ചോങ്സി എന്നിവർ ഇദ്ദേഹത്തെ ആക്രമിക്കുകയും കൈഷക് 11 ദിവസങ്ങൾക്ക് ശേഷം രാജി വയ്ക്കുകയും ചെയ്തു.
വടക്കൻ ചൈനയിലും മദ്ധ്യ ചൈനയിലും കമ്യൂണിസ്റ്റ് സേനയ്ക്ക് വ്യക്തമായ മുൻതൂക്കം ലഭിച്ചിരുന്നു.
റിപ്പബ്ലിക് ഓഫ് ചൈനയുടെ ഏറ്റവും മികച്ച സേനയും അമേരിക്കയിൽ നിന്ന് ലഭിച്ച ഉപകരണങ്ങളും നഷ്റ്റപ്പെട്ടതിനാൽ യാങ്സി നദീതടം പ്രതിരോധിക്കാൻ തക്ക ബലം റിപ്പബ്ലിക് ഓഫ് ചൈനയ്ക്ക് ഇല്ലായിരുന്നു.
അമേരിക്കൻ പ്രസിഡന്റ് ഹാരി എസ്. ട്രൂമാന് അഴിമതിയിൽ മുങ്ങിയ റിപ്പബ്ലിക് ഓഫ് ചൈന ഗവണ്മെന്റിൽ പൂർണ്ണമായി വിശ്വാസം നഷ്ടപ്പെട്ടിരുന്നു.
അതിനാൽ അധികം സൈനിക സഹായവും സാമ്പത്തികസഹായവും നൽകുകയില്ല എന്ന് അമേരിക്ക തീരുമാനമെടുത്തു.
ഇത് റിപ്പബ്ലിക് ഓഫ് ചൈന ഗവണ്മെന്റിന്റെ വൻകരയിലെ പതനം അനിവാര്യമാക്കി.
മരിച്ചവരും പരിക്ക് പറ്റിയവരും
മരിച്ചവരോ പരിക്കുപറ്റിയവരോ ആയ സൈനികരുടെ സംഖ്യ 133,000 ആണെന്നാണ് ഔദ്യോഗിക കണക്ക്.
ഇതിലും വളരെയധികം കമ്യൂണിസ്റ്റ് പാർട്ടി സൈനികർക്ക് പരിക്കേൽക്കുകയോ മരിക്കുകയോ ചെയ്തിട്ടുണ്ടാകാം എന്ന് കരുതപ്പെടുന്നു.
ഹുവായ്‌ഹായ് മ്യൂസിയത്തിൽ 30,000 ആൾക്കാരുടെ പേരുകളേ എഴുതിവച്ചിട്ടുള്ളൂ ചലച്ചിത്രങ്ങൾ
1980 കളിൽ ചൈനയിലെ കമ്യൂണിസ്റ്റ് പാർട്ടി മൂന്ന് ഐതിഹാസിക യുദ്ധചിത്രങ്ങൾ നിർമിച്ചു.
2007 ലെ ചിത്രം അസംബ്ലിയും ഹുവായ്‌ഹായ് യുദ്ധം സംബന്ധിച്ചുള്ളതായിരുന്നു.
ഷാങ്‌ഹായ് ഫിലിം സ്റ്റുഡിയോ (上海电影制片厂) 2009-ലെ ദ ഫൗണ്ടിംഗ് ഓഫ് എ റിപ്പബ്ലിക് എന്ന ചലച്ചിത്രവും നിർമിച്ചു.
ഈ യുദ്ധം സംബന്ധിച്ച ഒരു സീൻ ഈ ചിത്രത്തിലുണ്ടായിരുന്നു.
ഇതും കാണുക നാഷണൽ റെവല്യൂഷനറി ആർമി പീപ്പിൾസ് ലിബറേഷൻ ആർമിയുടെ ചരിത്രം ചൈനയിലെ ആഭ്യന്തരയുദ്ധം അവലംബം പുറത്തേയ്ക്കുള്ള കണ്ണികൾ http://www.marxists.org/reference/archive/mao/selected-works/volume-4/mswv4_43.htm 粟裕與淮海戰役 Archived 2008-12-16 at the Wayback Machine
കുംഭമേള ഇംഗ്ലീഷ് വിലാസം https://ml.wikipedia.org/wiki/Kumbh_Mela
പന്ത്രണ്ട് വർഷത്തിലൊരിക്കൽ നടക്കുന്ന ഒരു ഹൈന്ദവ തീർത്ഥാടന സംഗമമാണ് കുംഭമേള അഥവാ അമൃത കുംഭ മേള (ദേവനാഗരി: कुम्भ मेला).
പ്രയാഗ് രാജ് ( അലഹബാദ് ), ഹരിദ്വാർ , ഉജ്ജൈൻ , നാസിക് എന്നിവിടങ്ങളിലാണ് കുംഭമേള നടക്കുക.
അർദ്ധ കുംഭമേള ആറു വർഷത്തിലൊരിക്കൽ ഹരിദ്വാറിലും  പ്രയാഗ് രാജിലും നടക്കുന്നു.
2007-ൽ നടന്ന അർദ്ധകുംഭമേളയിൽ 700 ലക്ഷം പേർ പങ്കെടുത്തതായി കരുതപ്പെടുന്നു .
12 പൂർണ്ണ കുംഭമേളയ്ക്കു ശേഷം 144 വർഷത്തിലൊരിക്കൽ നടക്കുന്ന മഹാ കുംഭമേള .2025ലാണ് അവസാനമായി നടന്നത് .
കേന്ദ്ര സർക്കാർ 5000 കോടി രൂപയും സംസ്ഥാന സർക്കാർ 2500 കോടി രൂപയും ഈ മഹോത്സവത്തിന് വേണ്ടി ചെലവാക്കുന്നു.
ശ്രീമദ് ഭാഗവതം, വിഷ്ണുപുരാണം പോലെയുള്ള ഹൈന്ദവരുടെ വിശുദ്ധ ഗ്രന്ഥങ്ങളിൽ ദേവന്മാരുടെ   ശക്തിവീണ്ടെടുക്കനായി നടത്തിയ പാലാഴിമഥനവുമായാണ് കുംഭമേളയെ ബന്ധപ്പിച്ചിരിക്കുന്നത്.
വിഷ്ണു അവതാരമായ ഭഗവാൻ ധന്വന്തരി പാലാഴിയിൽ നിന്ന്‌ അമൃതുമായി പ്രത്യക്ഷപ്പെട്ടു.
മഹാവിഷ്ണുവിന്റെ വാഹനമായ ഗരുഡൻ വഹിച്ചിരുന്ന അമൃത കുംഭത്തിൽ നിന്ന് പ്രയാഗ് , ഹരിദ്വാർ , ഉജ്ജൈൻ , നാസിക് എന്നിവിടങ്ങളിൽ ദേവന്മാർക്ക് നിത്യ യവ്വനവും ഐശ്വര്യവും പ്രദാനം ചെയ്യുന്ന അമൃത്  തുളുമ്പി വീണു എന്നാണ് വിശ്വാസം.
അതിനാൽ ഇവിടുത്തെ നദികളിൽ ഭഗവാന്റെ അനുഗ്രഹമായ അമൃതിന്റെ സാന്നിധ്യം സങ്കൽപ്പിക്കപ്പെടുന്നു.
അതിനാൽ കുംഭമേളയിൽ വിധിപ്രകാരം പങ്കെടുത്താൽ ആയുരാരോഗ്യസൗഖ്യവും ഐശ്വര്യവും ഉണ്ടാകുമെന്നാണ് വിശ്വാസം.
ഇതാണ് കുംഭ മേളയ്ക്ക് പിന്നിലുള്ള പുരാണ കഥ.
ഇന്ത്യ സന്ദർശിച്ച ചൈനീസ് സഞ്ചാരിയായ ഹുയാൻ സാങ് (602 - 664 A.D.) ആണ് കുഭമേള ആദ്യം പ്രതിപാദിച്ച ചരിത്ര വ്യക്തിത്വം.
ഹരിദ്വാറിലെ കുംഭമേള - 1844 ലെ ചിത്രം പ്രധാന ചടങ്ങ്
നദികളിലെ സ്നാനമാണ് കുംഭമേളയിലെ പ്രധാന ചടങ്ങ്.
കൂടാതെ മതപരമായ ചർച്ചകളും ഭക്തിഗാനങ്ങളും പ്രാർഥനകളും മറ്റും നടന്നു വരുന്നു.
ഒരുപാട് സന്യാസികൾ ഈ മേളയിൽ പങ്കെടുക്കുന്നു.
ഇന്ത്യയുടെ ചില പ്രത്യേക ഭാഗങ്ങളിൽ നിന്നുവരുന്ന പൂർണ്ണ നഗ്നരായ നംഗാ(നഗ്ന) സന്യാസിമാർ ഈ മേളയിൽ പങ്കെടുത്തിരുന്നത് കണ്ടുവെന്ന് പ്രസിദ്ധ അമേരിക്കൻ എഴുത്തുകാരൻ മാർക് ട്വയിൻ പറയുന്നു .
കുംഭമേളയെ ആസ്പദമാക്കി നിർമ്മിച്ച ബംഗാളി സിനിമയാണ് അമൃത കുംഭർ സന്താനെ .
കുംഭമേളയെക്കുറിച്ച് പ്രസിദ്ധമായ ഒരുപാട് ഹ്രസ്വ ചിത്രങ്ങൾ ഇറങ്ങിട്ടുണ്ട്.
ബോളിവുഡ് സിനിമകളിലെ കഥാപാത്രങ്ങൾ കുംഭമേളയിൽ വച്ച് പിരിയുകയും പിന്നീട് കണ്ടുമുട്ടുന്നതുമായി കുറേ സിനിമകൾ ഇറങ്ങിയിട്ടുണ്ട്.
ഞങ്ങൾ കുഞ്ഞുന്നാളിൽ കുംഭമേളയിൽ വച്ച് കാണാതായി എന്ന ഡയലോഗ് ഹിന്ദിയിൽ പ്രശസ്തമാണ്.
അവലംബം ↑ http://www.washingtonpost.com/wp-dyn/content/article/2007/01/15/AR2007011500041.html 1 2 {{ cite news }} : Check date values in: | accessdate= and | date= ( help ) ↑ Mark Twain , "Following the Equator: A journey around the world"
ചെറുവള്ളി ദേവീക്ഷേത്രം ഇംഗ്ലീഷ് വിലാസം https://ml.wikipedia.org/wiki/Cheruvally_Devi_Temple വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
Find sources: "ചെറുവള്ളി ദേവീക്ഷേത്രം" – news · newspapers · books · scholar · JSTOR ( Learn how and when to remove this message )
കോട്ടയം ജില്ലയിൽ കാഞ്ഞിരപ്പള്ളി താലൂക്കിൽ പൊൻകുന്നത്തിനടുത്ത് സ്ഥിതിചെയ്യുന്ന ഒരു ഭഗവതീക്ഷേത്രമാണ് ചെറുവള്ളി ദേവീക്ഷേത്രം .
ചെറുവള്ളിയമ്മ എന്ന് ഭഗവതി അറിയപ്പെടുന്നു.
ഒരുപാട് അപൂർവ്വതകൾ പേറുന്ന ഒരു ക്ഷേത്രമാണിത്.
പ്രത്യേകിച്ചും ഇവിടുത്തെ ജഡ്ജി അമ്മാവൻ എന്ന ഉപദേവൻ പ്രസിദ്ധമാണ്.
ആയിരക്കണക്കിന് വർഷങ്ങളുടെ പഴക്കം ഈ ക്ഷേത്രത്തിനുണ്ടെന്ന് പറയപ്പെടുന്നു.
ഗണപതി , പരമശിവൻ , പാർവ്വതി , ദുർഗ്ഗ , മഹാവിഷ്ണു , അയ്യപ്പൻ , സുബ്രഹ്മണ്യൻ, കൊടുംകാളി, വീരഭദ്രൻ, നാഗദൈവങ്ങൾ , യക്ഷിയമ്മ , ബ്രഹ്മരക്ഷസ്സ് തുടങ്ങിയ പ്രതിഷ്ഠകൾ ഇവിടെ ഉപദേവതകളായുണ്ട്.
മറ്റൊരു ക്ഷേത്രത്തിലും കാണാത്ത പ്രതിഷ്ഠയാണ്  'ജഡ്ജിയമ്മാവൻ'.
ശൈവപൂജയാണ്.
നീതിമാനായ ജഡ്ജിയമ്മാവനോട് പ്രാർത്ഥിച്ചാൽ കോടതി കേസുകൾ വിജയിക്കും എന്നൊരു വിശ്വാസമുണ്ട്.
ഇതുകാരണം അനേകരാണ് കേസ് ഫയലുകളുമായി ഇദ്ദേഹത്തെ ദർശിക്കാൻ എത്തുന്നത്.
വെള്ളിയാഴ്ച ദിവസം ഭഗവതിയുടെ പൂജകൾ എല്ലാം കഴിഞ്ഞ് നടയടച്ച ശേഷം രാത്രി 8 മണിക്കേ ജഡ്ജി അമ്മാവന്റെ നട തുറക്കുകയുള്ളൂ.
45 മിനിറ്റ് നേരത്തേക്ക് തുറന്നിരിക്കും.
കോട്ടയം ജില്ലയിലെ പൊൻകുന്നം മണിമല റൂട്ടിലെ ചെറുവള്ളിയിലാണ് ഈ ക്ഷേത്രം സ്ഥിതി ചെയ്യുന്നത്.
ഫോൺ നമ്പർ 8590826745 ഐതിഹ്യം
ഇന്ന് ക്ഷേത്രം സ്ഥിതിചെയ്യുന്ന സ്ഥലം കൊടുംകാടായിരുന്നു.
അവിടെ ധാരാളം ആദിവാസികൾ താമസിച്ചിരുന്നു.
ഒരു ദിവസം പുല്ലുചെത്താൻ വന്ന ഒരു സ്ത്രീ തന്റെ അരിവാളിന് മൂർച്ഛ കൂട്ടാൻ അടുത്തുള്ള കല്ലിൽ ഉരച്ചുനോക്കിയപ്പോൾ അതിൽനിന്ന് രക്തപ്രവാഹമുണ്ടായെന്നും സംഭവമറിഞ്ഞ പൂജാരിയായ ഒരു ഭക്തൻ  ഇവിടെയെത്തി ശ്രീഭദ്രകാളിയെ പൂജ നടത്തിയെന്നുമാണ് കഥ.
പൂജയ്ക്ക് മുമ്പായി അദ്ദേഹം അടുത്തുള്ള കുളത്തിൽ കുളിയ്ക്കാനിറങ്ങിയപ്പോൾ ദേവീചൈതന്യം കുളത്തിൽ വ്യാപിച്ചു.
തുടർന്ന് ഇന്ന് പാട്ടമ്പലം സ്ഥിതിചെയ്യുന്ന സ്ഥലത്തെത്ത് അധിവസിച്ചു.
അവിടെവച്ചാണ് പൂജ നടത്തിയത്.
ഒരു ചെറിയ വള്ളിയിലിരുന്ന് ഊഞ്ഞാലാടുന്ന രൂപത്തിലാണത്രേ ആദ്യം ഭഗവതി ഭക്തർക്ക് ദർശനം നൽകിയതുപോലും!
അങ്ങനെ സ്ഥലത്തിന് ചെറുവള്ളി എന്ന പേരുവന്നതായി വിശ്വസിയ്ക്കപ്പെടുന്നു.
പിന്നീട് ആദിവാസികൾ സ്ഥലം വിട്ടപ്പോൾ പലയിടങ്ങളിലായി അവർ ഭദ്രകാളി ചൈതന്യം കാണുകയും അവിടെയെല്ലാം ക്ഷേത്രങ്ങൾ പണിയുകയും ചെയ്തു.
അങ്ങനെ കേരളത്തിന്റെ പലഭാഗത്തും ചെറുവള്ളി ക്ഷേത്രങ്ങൾ നിലവിൽ വന്നു.
കോട്ടയത്തുനിന്ന് 35 കിലോമീറ്റർ ദൂരം തെക്കുകിഴക്കുമാറിയും കാഞ്ഞിരപ്പള്ളിയിൽ നിന്ന് 10 കിലോമീറ്റർ തെക്കുപടിഞ്ഞാറുമാറിയും പൊൻകുന്നത്തുനിന്ന് 7 കിലോമീറ്റർ വടക്കുകിഴക്കുമാറിയുമാണ് ചെറുവള്ളി ഗ്രാമം.
ഈ ഗ്രാമത്തിന്റെ കണ്ണായ ഭാഗത്താണ് ക്ഷേത്രം സ്ഥിതിചെയ്യുന്നത്.
നാലുഭാഗത്തും വലിയ ആൽമരങ്ങളുണ്ട്.
സാമാന്യം ചെറിയ കടകളും വിദ്യാഭ്യാസസ്ഥാപനങ്ങളുമെല്ലാം ക്ഷേത്രത്തിന് സമീപമുണ്ട്.
മുൻഭാഗത്ത് അതിവിശാലമായ ക്ഷേത്രക്കുളം സ്ഥിതിചെയ്യുന്നു.
മേൽപ്പറഞ്ഞ ഐതിഹ്യമനുസരിച്ച് ഈ കുളത്തിൽ ശക്തമായ ദേവീസാന്നിദ്ധ്യമുണ്ടത്രേ.
അതിനാൽ ഇവിടത്തെ മത്സ്യങ്ങൾക്ക് അന്നം നൽകി വരുന്നുണ്ട്.
നടയ്ക്ക് നേരെ മുന്നിലാണ് കുളം.
അതിനാൽ വടക്കുവശത്തുനിന്ന് മാത്രമേ ക്ഷേത്രത്തിലേയ്ക്ക് പ്രവേശനമുള്ളൂ.
കിഴക്കേ നടയിൽ വലിയ ആനക്കൊട്ടിലും കൊടിമരവും ബലിക്കൽപ്പുരയും സ്ഥിതി ചെയ്യുന്നു.
ഇവിടെ ചെമ്പുകൊടിമരമാണുള്ളത്.
ഭദ്രകാളിയുടെ വാഹനമായ വേതാളത്തെ ശിരസ്സിലേറ്റുന്ന ഈ കൊടിമരത്തെ വന്ദിച്ചുവേണം അകത്ത് കടക്കാൻ.
ബലിക്കല്ലിന് സാമാന്യ വലിപ്പമേയുള്ളൂ.
അതിനാൽ നടയ്ക്ക് പുറത്തുനിന്ന് നോക്കിയാൽത്തന്നെ വിഗ്രഹം കാണാം.
തെക്കുകിഴക്കുഭാഗത്ത് പാട്ടമ്പലം, കൊടുംകാളിക്കാവ് തുടങ്ങിയവ സ്ഥിതിചെയ്യുന്നു.
നാലമ്പലത്തിനകത്ത് വലിയ വട്ടശ്രീകോവിലാണുള്ളത്.
ചെമ്പുമേഞ്ഞ ശ്രീകോവിലിൽ സ്വർണ്ണതാഴികക്കുടങ്ങൾ സ്ഥാപിച്ചിട്ടുണ്ട്.
ചുറ്റും ചുവർച്ചിത്രങ്ങളും ദാരുശില്പങ്ങളും കാണം.
പ്രധാന പ്രതിഷ്ഠയായ ശ്രീഭദ്രകാളി കിഴക്കോട്ട് ദർശനമായി കുടിയിരുത്തപ്പെട്ടിരിയ്ക്കുന്നു.
കൊടുങ്ങല്ലൂർ , തിരുമാന്ധാംകുന്ന് തുടങ്ങിയ ക്ഷേത്രങ്ങളിലേതുപോലെ ഇവിടെയും ആറടിയോളം ഉയരം വരുന്ന ദാരുവിഗ്രഹമാണ്.
എന്നാൽ ഇവിടെ പരാശക്തി ചതുർബാഹുവാണ്.
നാന്ദികം എന്ന വാൾ , ത്രിശൂലം , കൈവട്ടക എന്നീ ആയുധങ്ങൾ ദാരികന്റെ ശിരസ്സ് എന്നിവയാണ് ഭഗവതിയുടെ കൈകളിലുള്ളത്.
ഉഗ്രഭാവമാണെങ്കിലും ഭക്തവത്സലയാണ് ചെറുവള്ളി അമ്മയെന്ന് ഭക്തർ വിശ്വസിച്ചുവരുന്നു.
തെക്കുകിഴക്കുഭാഗത്ത് തിടപ്പള്ളി പണിതിരിയ്ക്കുന്നു.
മറ്റ് ക്ഷേത്രങ്ങളിൽ നിന്ന് വ്യത്യസ്തമായി ഇവിടെ ഉപദേവതാ പ്രതിഷ്ഠകളെല്ലാം നാലമ്പലത്തിന് പുറത്താണ്.
തെക്കുപടിഞ്ഞാറുഭാഗത്ത് ഗണപതിയും അയ്യപ്പനും നാഗദൈവങ്ങളും, വടക്കുപടിഞ്ഞാറുഭാഗത്ത് സുബ്രഹ്മണ്യനും മഹാവിഷ്ണുവും ജഡ്ജിയമ്മാവനും, വടക്കുകിഴക്കുഭാഗത്ത് ശിവപാർവ്വതിമാരും ദുർഗ്ഗയും, തെക്കുകിഴക്കുഭാഗത്ത് കൊടുംകാളിയും വീരഭദ്രനും യക്ഷിയമ്മയും ഉപദേവതകളായി വാഴുന്നു.
നിത്യേന അഞ്ചുപൂജകളും മൂന്നുശീവേലിയും ഈ ക്ഷേത്രത്തിലുണ്ട്.
ഗുരുതി, കളമെഴുത്തും പാട്ടും, രക്തപുഷ്പാഞ്ജലി മുതലായവയാണ് പ്രധാന വഴിപാടുകൾ.
അട, വെള്ളംകുടി എന്നിവയാണ് ജഡ്ജി അമ്മാവന്റെ മുഖ്യ വഴിപാടുകൾ.
ജഡ്ജിയമ്മാവൻ കോവിൽ
മറ്റൊരു ക്ഷേത്രത്തിലുമില്ലാത്ത ഒരു പ്രതിഷ്ഠയാണ് 'ജഡ്ജിയമ്മാവൻ'.
ദേവീസന്നിധിയിൽ മോക്ഷം പ്രാപിച്ച തിരുവല്ല രാമവർമ്മപുരത്തുമഠത്തിലെ ഗോവിന്ദപ്പിള്ളയെയാണ് ഈ പേരിൽ പ്രതിഷ്ഠിച്ചിരിയ്ക്കുന്നത്.
തിരുവിതാംകൂർ രാജാവായിരുന്ന ധർമ്മരാജയുടെ കോടതിയിലെ ജഡ്ജിയായിരുന്നു അദ്ദേഹം.
സത്യസന്ധനും നീതിമാനുമായിരുന്ന അദ്ദേഹം മികച്ച രീതിയിൽ ശിക്ഷകൾ നടപ്പാക്കി കഴിഞ്ഞുപോന്നു.
എന്നാൽ ഒരിയ്ക്കൽ, എന്തോ തെറ്റിദ്ധാരണയുടെ പേരിൽ സ്വന്തം അനന്തരവനെ അദ്ദേഹത്തിന് വധശിക്ഷയ്ക്ക് വിധിച്ചു.
അനന്തരവൻ നിരപരാധിയാണെന്ന് പറഞ്ഞപ്പോൾ സ്വന്തം വധശിക്ഷ നടപ്പാക്കാൻ അദ്ദേഹം ധർമ്മരാജയോട് അഭ്യർത്ഥിച്ചു.
ധർമ്മരാജ മനസ്സില്ലാമനസ്സോടെ അത് നടപ്പാക്കി.
ഇങ്ങനെ ദുർമരണം സംഭവിച്ച ജഡ്ജിയുടെ പ്രേതം പല സ്ഥലങ്ങളിലും അലഞ്ഞുതിരിഞ്ഞുനടന്ന് ഒരുപാട് പ്രശ്നങ്ങളുണ്ടാക്കി.
ഒടുവിൽ, പ്രശ്നവിധിപ്രകാരം അദ്ദേഹത്തെ ചെറുവള്ളി ക്ഷേത്രത്തിൽ പ്രതിഷ്ഠിച്ചപ്പോൾ പ്രശ്നങ്ങളൊഴിഞ്ഞു.
രാത്രി പ്രധാനക്ഷേത്രത്തിന്റെ നടയടച്ചശേഷമാണ് ഇവിടെ നടതുറക്കുന്നത്.
ഭക്തർ തന്നെയാണ് ഇവിടെ പൂജകൾ നടത്തുന്നതും.
നാളികേരവും പൂവും പഴവുമാണ് പൂജാവസ്തുക്കൾ.
വിവിധ കേസുകളിൽ പെട്ടുവലയുന്നവർ ഇവിടെ വന്ന് പൂജകൾ നടത്താറുണ്ട്.
2013ൽ പ്രമുഖ ക്രിക്കറ്റർ ശ്രീശാന്ത് ഇവിടെ ദർശനം നടത്തിയിരുന്നു.
ഐപിഎൽ വാതുവെപ്പുകേസിൽ ശ്രീശാന്ത് ഉൾപ്പെടെ മൂന്ന് ക്രിക്കറ്റർമാരെ അറസ്റ്റ് ചെയ്തിരുന്നു.
പിന്നീട് ഇവർ ജയിൽമോചിതരായി.
തുടർന്നാണ് ശ്രീശാന്ത് ഇവിടെ വന്നത്.
തുടർന്ന് അദ്ദേഹത്തെ കോടതി വെറുതെ വിട്ടു.
ആദ്യകാലത്ത് ആദിവാസികളുടെ കീഴിലായിരുന്ന ഈ ഭദ്രകാളി ക്ഷേത്രം പിന്നീട് പല ഭൂപ്രഭുക്കന്മാരുടെയും കയ്യിലായി.
ഇത് ക്ഷേത്രത്തിന്റെ ദ്രാവിഡബന്ധം കാണിക്കുന്നു.
ഈ ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ്.
ബോർഡിന്റെ കീഴിലുള്ള ഒരു മേജർ ഭഗവതീ ക്ഷേത്രമാണിത്.
മീനമാസത്തിലെ മകയിരം നാളിൽ കൊടിയേറി ഉത്രം നാളിൽ ആറാട്ടോടെ അവസാനിയ്ക്കുന്ന എട്ടുദിവസത്തെ ഉത്സവമാണ് ഈ ക്ഷേത്രത്തിലുള്ളത്.
എട്ടുദിവസവും ക്ഷേത്രത്തിൽ വിവിധ പൂജകളും കലാപരിപാടികളുമുണ്ടാകും.
എന്നാൽ, ഏറ്റവും പ്രധാനപ്പെട്ട ചടങ്ങ് വാഹനം എഴുന്നള്ളത്താണ്.
ക്ഷേത്രത്തിലെ പൂജാരിമാർ ഭദ്രകാളിയുടെ വാഹനമായ വേതാളത്തെ ചുമലിലേറ്റി ക്ഷേത്രത്തിന് മൂന്നുവലം വയ്ക്കുന്നതാണ് ഈ ചടങ്ങ്.
അവസാനദിവസം ക്ഷേത്രക്കുളത്തിൽ ആറാട്ട് നടക്കുന്നു.
കൂടാതെ, കന്നിമാസത്തിലെ നവരാത്രിയും ക്ഷേത്രത്തിൽ പ്രധാനമാണ്.
ഈ ദിവസങ്ങളിലും വിശേഷാൽ പൂജകളും കലാപരിപാടികളുമുണ്ടാകും.
ദുർഗ്ഗാഷ്ടമി ദിവസം സന്ധ്യയ്ക്ക് ആയുധങ്ങളും പുസ്തകങ്ങളും സംഗീത-കായിക ഉപകരണങ്ങളും മറ്റും പൂജയ്ക്ക് വയ്ക്കുന്നു.
വിജയദശമി ദിവസം രാവിലെ പൂജകഴിഞ്ഞ് എല്ലാം തിരിച്ചെടുക്കുന്നു.
അന്ന് ആയിരക്കണക്കിന് കുട്ടികൾ വിദ്യാരംഭം കുറിയ്ക്കുന്നു.
മണ്ഡലകാലത്ത് 41 ദിവസവും ക്ഷേത്രത്തിൽ കളമെഴുത്തും പാട്ടുമുണ്ടാകും.
ഭദ്രാ ഭഗവതിയുടെ മൂലസ്ഥാനമായ പാട്ടമ്പലത്തിലാണ് ഈ ചടങ്ങുകൾ നടക്കുക.
സ്വർഗ്ഗം ഇംഗ്ലീഷ് വിലാസം https://ml.wikipedia.org/wiki/Heaven ഡാന്റെയും ബിയാട്രീസും ഏറ്റവും ഉന്നതമായ സ്വർഗത്തെ വീക്ഷിക്കുന്നു; Gustave Doré -ന്റെ ഡിവൈൻ കോമഡി എന്ന ചിത്രീകരണത്തിൽനിന്ന്.
സ്വർഗം എന്നത് പുരാതനമായ ഒരു സങ്കല്പമാണ്.
പ്രധാനമായും ഇത് മത വിശ്വാസത്തിന്റെ ഭാഗമാണ്.
ഇംഗ്ലീഷിൽ ഹെവൻ (Heaven) എന്ന്‌ പറയുന്നു.
മത ഗ്രന്ഥങ്ങളിൽ  സ്വർഗത്തെ പറ്റി വിശദമായി വിവരിക്കുന്നതായി കാണാം.
അപ്രകാരം ഭൂമിയിൽ മനുഷ്യന് ലഭ്യമാകാത്ത സുഖസൗകര്യങ്ങൾ മരണാനന്തരം മറ്റൊരു ലോകമായ സ്വർഗത്തിൽ ലഭിക്കുമെന്ന് കരുതപ്പെടുന്നു.
മതാചാര പ്രകാരം ജീവിക്കുന്ന മനുഷ്യർക്ക് ഇത്തരത്തിൽ സ്വർഗം ലഭിക്കുമെന്ന് വിശ്വാസികൾ കരുതുന്നു.
എന്നാൽ പൊതുവേ മത വിശ്വാസികൾ അല്ലാത്ത ചില ആളുകൾ ഈ ഭൂമി തന്നെ ആണ് സ്വർഗം എന്ന്‌ വിശ്വസിക്കുന്നു.
ചില വിശ്വാസങ്ങൾ പ്രകാരം സ്വർഗത്തിൽ മദ്യം, സുന്ദരികളായ യുവതികൾ, ബാലന്മാർ എന്നിവരുള്ള  ഒരു സ്ഥലം കൂടിയായി പറയപ്പെടുന്നുണ്ട്.
മത ഗ്രന്ഥങ്ങൾ പ്രകാരം ഭൗതികസ്വർഗങ്ങളെയോ, ആകാശത്തെയോ , അനന്തപ്രതീതി ഉളവാക്കുന്ന പ്രപഞ്ചത്തെയോ സൂചിപ്പിക്കാം.
പക്ഷേ, പൊതുവേ ഈ പദം, പലപ്പോഴും ഈ പ്രപഞ്ചത്തിൽത്തന്നെ സ്ഥിതി ചെയ്യുന്നെന്നു കരുതപ്പെടുന്ന, ഏറ്റവും സുഖകരമായതും, ദുഃഖങ്ങൾ ഇല്ലാത്തതും, ഒരു മനുഷ്യന് അവന്റെ പരിശുദ്ധി , നന്മകൾ , സത്പ്രവൃത്തികൾ മുതലായവ മൂലം പ്രാപ്യമായതുമായ ഒരു തലത്തെ സൂചിപ്പിക്കാ‍ൻ ഉപയോഗിക്കുന്നു.
വളരെ ചുരുക്കം അവസരങ്ങളിൽ, പല സാക്ഷ്യങ്ങളിലൂടെയും പരമ്പരാഗത വിശ്വാസങ്ങളിലൂടെയും, ചില വ്യക്തികൾ സ്വർഗത്തെക്കുറിച്ച് വ്യക്തിപരമായ അറിവ് അവകാശപ്പെടുന്നു.
എന്നാൽ ഇതിന് ശാസ്ത്രീയമായ തെളിവുകൾ ലഭ്യമല്ല.
വിവിധ മതങ്ങൾ പ്രകാരമുള്ള സ്വർഗ്ഗ സങ്കല്പം ഇവിടെ കൊടുക്കുന്നു.
അബ്രഹാമിക മതങ്ങളിൽ സ്വർഗം ഒരു പ്രധാന സങ്കല്പമാണ്.
ക്രിസ്തീയ വിശ്വാസപ്രകാരം സ്വർഗം, ക്രിസ്തുവിനെ രക്ഷകനായി സ്വീകരിക്കുന്നവർക്ക് ജീവിതശേഷമുള്ള പ്രതിസമ്മാനമാണ്.
ഇസ്ലാം വിശ്വാസപ്രകാരം ഖുറാനിനേയും Quran
ഹൈന്ദവ വിശ്വാസ പ്രകാരം സ്വർഗം, മോക്ഷം അഥവാ മുക്തി എന്നി രണ്ട് സങ്കൽപ്പങ്ങൾ കാണാം.
ഹിന്ദു ഗ്രന്ഥങ്ങൾ പ്രകാരം സ്വർഗം നന്മകൾ ചെയ്തും അല്ലെങ്കിൽ നല്ല കർമങ്ങൾ ചെയ്തും ജീവിക്കുന്നവർക്ക് ലഭ്യമാകുന്ന ഒരു താൽക്കാലികമായ പ്രതിഫലമാണ്.
മനുഷ്യർ അവരുടെ പ്രവർത്തികൾക്ക് അനുസരിച്ചു സ്വർഗത്തിൽ പ്രവേശിക്കുന്നു എന്ന്‌ ഹിന്ദു മതം പറയുന്നു.
എന്നാൽ ഭക്തന്മാർക്ക് വേണ്ടി സ്വർഗത്തേക്കാൾ ഉപരിയായ മോക്ഷം പരമപദ പ്രാപ്തി എന്ന സങ്കല്പം കാണാം.
അതുപ്രകാരം ഭക്തർ അവരുടെ ഭക്തിയാൽ പരമാത്മാവായ ഭഗവാൻ അല്ലെങ്കിൽ ആദിശക്തിയായ ഭഗവതിയെയോ പ്രാപിച്ചു സാരൂപ്യം അഥവാ പൂർണ്ണത നേടുന്നു എന്നാണ് വിശ്വാസം.
മോക്ഷം പ്രാപിക്കുന്നവർ ജനന മരണ ചക്രത്തിൽ നിന്ന് മോചിതരാകുന്നു എന്ന്‌ ഭഗവദ് ഗീത, ശ്രീമദ് ഭാഗവതം, ശിവപുരാണം, ദേവി ഭാഗവതം എന്നിവ പറയുന്നു.
ഇവർക്ക് പിന്നീട് ജന്മങ്ങളില്ല.
ബുദ്ധ മതത്തിൽ സ്വർഗത്തിന് പകരം നിർവാണം എന്ന സങ്കല്പമാണ് പ്രധാനം.
ബുദ്ധവിശ്വാസപ്രകാരം നിർവാണം എന്നാൽ മരണമാണ്.
പുനർജന്മത്തിൽ നിന്നുള്ള മോചനം എന്നും നിർവ്വാണത്തെ നിർവ്വചിക്കാറുണ്ട്.
ഇവയും കാണുക നരകം ശുദ്ധീകരണസ്ഥലം കുറിപ്പുകൾ അവലംബം അച്ചടിരൂപത്തിൽ Craig, Robert D. Dictionary of Polynesian Mythology .
Greenwood Press: New York, 1989.
ISBN 0-313-25890-2 .
Page 57.
The Strait Gate: Great Difficulty of Going to Heaven Liskeard, Cornwall: Diggory Press, 2007.
ISBN 978-1-84685-671-6 .
No Way to Heaven but By Jesus Christ Liskeard, Cornwall: Diggory Press, 2007.
ISBN 978-1-84685-780-5 .
Ginzberg, Louis.
Henrietta Szold (trans.).
The Legends of the Jews .
Philadelphia: The Jewish Publication Society of America, 1909–38.
ISBN 0-8018-5890-9 .
Hahn, Scott.
The Lamb's Supper: The Mass as Heaven on Earth .
New York: Doubleday, 1999.
ISBN 978-0-385-49659-9 .
Moody, D.L. Heaven .
Liskeard, Cornwall: Diggory Press, 2007.
ISBN 978-1-84685-812-3 .
Young, J.L. "The Paumotu Conception of the Heavens and of Creation", Journal of the Polynesian Society , 28 (1919), 209–211.
വിവരണങ്ങൾ Heaven: Beyond the Grave Archived 2006-12-31 at the Wayback Machine .
A E Network .
( IMDB ) Mysteries of the Bible : "Heaven and Hell".
A E Network.
പുറത്തേക്കുള്ള കണ്ണികൾ Catechism of the Catholic Church "I believe in Life Everlasting" സ്വർഗം, നരകം, ശുദ്ധീകരണസ്ഥലം, എന്നിവയെക്കുറിച്ചുള്ള കത്തോലിക്കാ പ്രബോധനങ്ങൾ വിശദമാക്കിയിരിക്കുന്നു.
Salvation Versus Liberation, A Buddhist View of the Paradise or Heavenly Worlds Everlasting Life in Paradise according to Qu'ran സ്വർഗത്തിലേക്ക് ഉയർന്നുനിൽക്കുന്ന ഏഴു പടികൾ Stanford Encyclopedia of Philosophy entry on Heaven and Hell Heaven from In Our Time (BBC Radio 4)
നരകം ഇംഗ്ലീഷ് വിലാസം https://ml.wikipedia.org/wiki/Hell നരകം ബുദ്ധമതത്തിലെ നരകത്തിന്റെ ചിത്രീകരണം
മരിച്ച മനുഷ്യരും മറ്റു ജീവികളും ജീവിതത്തിൽ ചെയ്തിട്ടുള്ള ദുഷ്കർമങ്ങൾക്കു ശിക്ഷ അനുഭവിക്കാൻ മരണാനന്തരം ചെന്നെത്തുന്നതായി വിശ്വസിക്കപ്പെടുന്ന ലോകമാണ് നരകം (ദേവനാഗിരി: नरक).
അവിടെയെത്തുന്ന ജീവി, അഥവാ ജീവിയുടെ ആത്മാവോ ജീവനോ, പാപപുണ്യങ്ങളുടെ തോതനുസരിച്ച് പലതരം പീഡനങ്ങൾക്കു വിധേയരാകുന്നു.
സങ്കൽപം
ജീവികളുടെ മരണാനന്തരമുള്ള അവസ്ഥയെക്കുറിച്ച് യഥാർത്ഥത്തിൽ സംഭവിക്കാൻ പോകുന്നതാണ്  .
ചരാചര പ്രപഞ്ചത്തെ മുഴുവനും ഭരിക്കുന്ന ദിവ്യശക്തിയെക്കുറിച്ചുള്ള സങ്കല്പംകൂടി ഈ ചിന്തയിൽ അന്തർഭവിച്ചിരിക്കുന്നു.
അതിനാൽ ജീവിതകാലത്തു ജീവി ചെയ്യുന്ന പുണ്യകൃതികൾക്കു സമ്മാനവും പാപകൃത്യങ്ങൾക്കു ശിക്ഷയും മരണാനന്തരം അനുഭവിക്കേണ്ടിവരും എന്ന് മനുഷ്യൻ ചിന്തിച്ചതും സ്വാഭാവികമാണ്.
പുണ്യാത്മാക്കൾ സ്വർഗത്തിലും പാപാത്മാക്കൾ നരകത്തിലും എത്തിച്ചേരുന്നു എന്നാണ് വിശ്വാസം.